Роберт Редфорд

Чарлс Роберт Редфорд Помладиот (англиски: Charles Robert Redford Jr.;  — ) — филмски глумец и режисер од Соединетите Држави.

 Ран живот и образование 

Чарлс Роберт Редфорд помладиот бил роден на 18 август 1936 година, во Санта Моника, Калифорнија, од Марта Вудраф Редфорд (родена Харт; 1914–1955), од Остин, Тексас, и Чарлс Роберт Редфорд постариот (1914–1991), сметководител. Тој имал полубрат од таткова страна, Вилијам. Редфорд имал ирско, шкотско и англиско потекло.. Web.archive.org (December 12, 2005). Retrieved January 6, 2012. Како дете, тој и неговото семејство често патувале во Остин за да го посетат дедото по мајка. Редфорд ги припишувал своите еколошки ориентации и љубов кон природата на неговото детство во Тексас.

Откако завршил средно училиште во 1954 година, студирал на Универзитетот во Колорадо во Болдер година и пол. Додека бил таму, работел во ресторан/бар, каде што слика од неговиот лик сега е истакната меѓу муралите на барот. Додека бил во Колорадо, Редфорд почнал да пие многу и, како резултат на тоа, ја изгубил својата полустипендија и бил исклучен од училиште. Потоа патувал низ Европа, живеејќи во Франција, Шпанија и Италија.Stated on Inside the Actors Studio, 2005 Подоцна студирал сликарство на Институтот Прат во Бруклин, Њујорк, и земал часови на Американската академија за драмски уметности (класа од 1959 година) во Њујорк.
Кариера
Во октомври 2014 година, филмското здружение „Линколн центар“ од Њујорк соопштило дека Редфорд е добитник на наградата „Чаплин“, која се доделува за животно дело. Наградата му е доделена за неговото творештво како глумец, но исто така и за неговиот придонес за развојот на филмот во својство на основач на филмскиот фестивал „Санденс“.„Роберт Редфорд ќе добие награда за животно дело“, 14 октомври 2014, Дневник, XVIII (5591): 21.

 Фимографија и признанија 

десно|мини|300x300пкс|Американскиот претседател Џорџ В. Буш и првата дама Лора Буш позираат со почестените од Центарот „Кенеди“ (од лево), глумицата Џули Харис, актерот Редфорд, пејачката Тина Тарнер, балетската танчерка Сузан Фарел и пејачот Тони Бенет на 4 декември 2005 година, на прием во Белата куќа.
За своето режисерско деби, Редфорд ја освоил наградата Оскар во 1980 година за најдобар режисер за филмот Обични луѓе. Тој бил и добитник на почесната награда Оскар во 2002 година. Во 2017 година, бил награден со Златен лав за животно дело на Венецијанскиот филмски фестивал. На 22 февруари 2019 година, Редфорд го добил почесниот Цезар на 44-то доделување на наградите „Цезар“ во Париз.

Редфорд студирал на Универзитетот во Колорадо во 1950-тите и добил почесна диплома во 1988 година. Во 1989 година, Националното друштво „Одубон“ му го доделило на Редфорд своето највисоко признание, медалот „Одубон“. Тој добил почесна титула „Доктор по хуманитарни науки“ од колеџот „Бард“ како и докторат од Универзитетот „Браун“ во 2008 година.  Во 2010 година, бил награден од гувернерот на Ново Мексико за извонредност во уметноста. Во 2014 година, списанието „Тајм“ го именувало Редфорд за еден од 100-те највлијателни луѓе во светот.

Во 1996 година, бил награден со Националниот медал за уметност од претседателот Бил Клинтон. На 14 октомври 2010 година, Редфорд бил назначен за витез на Легијата на честа од претседателот Никола Саркози. На 22 ноември 2016 година, претседателот Барак Обама го одликувал со Претседателски медал за слобода. Во декември 2005 година, бил почестен од Центарот Кенеди за неговиот придонес во американската култура.

Во 2008 година, Редфорд ја доби наградата Дороти и Лилијан Гиш, една од најбогатите награди во уметноста, која се доделува годишно на „маж или жена што дале извонреден придонес за убавината на светот и за уживањето и разбирањето на животот на човештвото“. Факултетот за драмски уметности при Универзитетот на Јужна Калифорнија (USC) ја објавил првата годишна награда „Роберт Редфорд“ за ангажирани уметници во 2009 година. 
 Личен живот 

десно|мини|Редфорд во 1997 година
На 9 август 1958 година, Редфорд се оженил со Лола Ван Вагенен во Лас Вегас. Двојката имала четири деца: Скот Ентони, Шона Џин, Дејвид Џејмс и Ејми Харт. Скот починла од синдром на ненадејна смрт кај новороденчиња на возраст од 2,5 месеци. Шона е сликарка и била во брак со новинарот Ерик Шлосер. Џејмс бил писател и продуцент, а починал во 2020 година. Ејми е глумица, режисерка и продуцентка. Редфорд имал седум внуци.

Тие подолго време не живееле заедно а разводот станал официјален во одреден момент бидејќи, на 11 јули 2009 година, Редфорд и неговата долгогодишна девојка, Сибил Сагарс , се венчале во Хамбург, Германија. Таа се преселила да живее со Редфорд во 1996 година и го делеле неговиот дом во Санденс, Јута. Во мај 2011 година, Роберт Редфорд: Биографија била објавена во соработка со Редфорд, црпејќи интензивно од неговите лични документи, дневници и снимени интервјуа.

Иако Редфорд живеел во одморалиштето Санденс во Јута, тој поседувал куќа во Тибурон, Калифорнија, која ја продал во 2024 година. Тој исто така имал имот во Санта Фе, Ново Мексико.

 Смрт 
На 16 септември 2025 година, Редфорд починал во сон во својот дом во Санденс, Јута, на 89-годишна возраст. Бројни членови на забавната индустрија му оддале почит на Редфорд, вклучувајќи ја и Џејн Фонда, која напишала: „Тој ми значеше многу и беше прекрасна личност во секој поглед. Тој се залагаше за Америка за која мора да продолжиме да се бориме.“  Неговата колешка Мерил Стрип, напишала: „Еден од лавовите почина. Почивај во мир, мој прекрасен пријателе.“ Барбара Стрејсенд, објавила долга изјава, во која се вели: „Боб беше харизматичен, интелигентен, интензивен, секогаш интересен - и еден од најдобрите актери на сите времиња.“

Меѓу другите кои му оддале почит на Редфорд се политичари на пример Доналд Трамп, поранешниот претседател Барак Обама, поранешната прва дама Хилари Клинтон и многу други од индустријата за забава.
Наводи

 Надворешни врски 






 Sundance Founder Robert Redford on His Life, His Activism and the Importance of Independent Films—Democracy Now, јануари 2010
 Robert Redford appearances on C-SPAN

 Obituary in The Guardian

Категорија:Американски режисери
Категорија:Американски природозаштитници
Категорија:Витези на Легијата на честа
Категорија:Носители на Претседателскиот медал на слободата
Категорија:Американски филмски глумци
Категорија:Добитници на Златен глобус